ms en en en en en en az ta fr en ms ms fr en ms ta fr en ms ms fr en ms en fr en ms ta fr en ms de id en de fr en ms en fr en ms en fr en ms en fr en ms id fr en ms tr en az ms nl id fi war fr en de ms id id ur az id fr en de ms id id en az ta fr en ms ms fr en ms ta fr en ms ms fr en ms en fr en ms ta fr en ms de id en de fr en ms en fr en ms en fr en ms en fr en ms id fr en ms tr en az ms nl id fi war fr en de ms id id ur az id fr en de ms id id en ja id id id id id en en ms id ms id ms ms id id id id id id id ms ms id id ms en en ms de ms de id de ms de ms de ms id id en de en es id ms az id en az id war ms ms id ms id tr hbs_lat en en id ms ms ms ms ms ms ms id ms id ms id id id id ms id id id
Quran Hour | PENGGERAK RUMAH NGAJI PERLU BERJIWA BESAR, BAWA AL-QURAN
Isnin - Jumaat: 8:30am - 05:00pm
“Penggerak Rumah Ngaji perlu berjiwa besar dalam menjalankan usaha untuk mengajak lebih ramai orang dalam berinteraksi dengan al-Quran melalui baca, faham dan amal.”
Demikian kata Pengasas Yayasan Warisan Ummah Ikhlas (WUIF), Datuk Hussamuddin Yaacub pada sesi penutupan program Retreat Perwakilan Rumah Ngaji Malaysia di Hotel TH Kelana Jaya, di sini, 9 Februari 2020.
“Orang yang berjiwa besar mampu menerima kritikan bersikap rendah diri. Kita perlu sentiasa positif, bersyukur, mempunyai sasaran yang tinggi, ikhtiar dan berdoa.
“Jika kita rasa sesuatu perkara itu betul, terus buat. Dalam masa sama, kita perlu memperbaikinya untuk menjadi lebih baik impaknya. Jangan mudah putus asa agar kita tidak tertekan.
“Kekuatan Islam adalah ummah membantu ummah. Setiap Rumah Ngaji di negeri mempunyai formula kejayaan yang berbeza. Tidak semestinya kita ikut seratus peratus apa yang orang lain buat, tetapi kita melakukan apa yang termampu.”
Beliau menambah, kekuatan ekosistem Islam terbukti pada zaman sahabah apabila golongan usahawan membantu melalui kewangan dalam menyebarluaskan usaha dakwah. Sebagai penggerak Rumah Ngaji, mereka perlu memahami produk yang dibawa iaitu al-Quran dan menunjukkan melalui akhlak al-Quran.
“Rumah Ngaji di setiap negeri perlu berdikari untuk menggerakkan kempen berinteraksi dengan al-Quran agar lebih kreatif dan tingkatkan prestasi ke tahap lebih baik. Pada masa sama, kalangan penggerak boleh berkongsi idea dan bekerjasama untuk membantu Rumah Ngaji lain.
“World #QuranHour berjaya memberi impak disebabkan kita mendapat kerjasama daripada pihak media pihak media dalam membawa kempen tersebut. Kita mensasarkan untuk revolusi kebangkitan umat Islam yang mempunyai kerangka fikir dan berakhlak mulia berpandukan al-Quran dan Hadis pada 1500H.”
Beliau menyarankan agar setiap Rumah Ngaji digalakkan untuk mendokumenkan dan merekodkan setiap program yang dijalankan seperti rakaman untuk disiarkan di media sosial agar lebih ramai memanfaat ilmu. Ini secara langsung dapat membudayakan tadabbur al-Quran dalam masyarakat Islam.
Wakil Rumah Ngaji Pahang, Ustaz Mohd Rozamli Mohd Razak berkongsi pandangan mengenai aktiviti Rumah Ngaji.
Seramai 50 wakil negeri dan penggerak menyertai Retreat Perwakilan Rumah Ngaji Malaysia 5.0 anjuran WUIF. Ia merupakan acara tahunan bagi berkongsi maklumat pencapaian sepanjang 2019 dan perancangan 2020 daripada Rumah Ngaji di 13 negeri.
Sementara itu, Ketua Pegawai Eksekutif WUIF, Marhaini Yusoff berkata, Retreat Perwakilan Rumah Ngaji diharapkan menjadi makmal kecil untuk memulakan model Rasulullah SAW dalam membina ukhuwah dalam komuniti:
Taaruf – Saling mengenali karater, fizikal, spiritual dan mental antara satu sama lain sehingga membina kasih sayang kerana ALLAH SWT. Kita bertanya khabar dan saling berkunjung.
Tafahum – Saling bermuhasabah diri dan saling menasihati atas kasih sayang.
Takaful – Saling menanggung dalam meringankan beban dan melakukan kebaikan kepada rakan dengan ikhlas dan berfikiran bersih. Contoh, mengambil berat tentang keperluan dan kesusahan yang dialami oleh rakan.
Taawun – Saling menolong, mengenali dan memahami dari segi perbezaan antara satu sama lain tanpa prejudis. Contoh bersikap husnuzhon.
Misi Ar-Rahman berpandukan Surah Ar-Rahman menjadi tema World #QuranHour yang diadakan pada 20 Ramadan 1441H bersamaan 13 Mei ini dan Malaysia #QuranHour pada 30 Ogos ini. Ia mengajak kita untuk mensyukuri empat nikmat utama yang disebut dalam ayat 2 hingga 5 dalam surah ke 55 ini. Pengisian #QuranHour pada Retreat tersebut dibawakan oleh Ketua Pegawai Penyelidik WUIF, Fazrul Ismail untuk bertadabbur Surah Ar-Rahman.
Kempen #QuranHour kali ini turut mengajak kita untuk mencontohi amalan Rasulullah SAW ketika masuk ke Madinah sebagaimana disebut dalam hadis seperti berikut:
Daripada Abu Yusuf iaitu Abdullah Ibn Salam RA berkata: “Aku mendengar Rasulullah SAW bersabda: “Hai sekalian manusia, sebarkan salam, berilah makanan, hubungkan silaturrahim, dan dirikanlah solat ketika orang-orang sedang tidur, niscaya kalian akan masuk syurga dengan selamat.” (Riwayat Al-Tirmizi).
Pengurus Perhubungan Strategik WUIF, Nurhayati Nordin yang berkongsi maklumat berkata Selain #QuranHour dan Rumah Ngaji, Sahabah alQuran merupakan agenda besar WUIF. Sahabat alQuran terdiri daripada pelbagai lapisan masyarakat seperti pelajar, korporat, badan bukan kerajaan (NGO), dan pemimpin.
“Mereka mungkin tidak membuka Rumah Ngaji, tetapi mempunyai jiwa al-Quran dan membantu menyebarkan kempen #QuranHour. Sahabah al Quran menjadi ejen perubahan dalam membentuk diri, keluarga, komuniti, negara, dan dunia yang berbudi penyayang.
“Ini menjadi legasi dan tanggungjawab kita untuk membina ejen perubahan dalam masyarakat. Jika lebih ramai ejen tersebut, maka ia boleh disebarkan lebih cepat untuk membentuk kerangka fikir dan melahirkan akhlak mulia berpandukan al-Quran,” katanya.
Untuk maklumat lanjut mengenai aktiviti WUIF, sila layari https://www.facebook.com/WorldQuranHour/ dan www.rumahngaji.my
RUMAH NGAJI @ DAMANSARA DAMAI SOKONG & SERTAI MALAYSIA #QURANHOUR 2022
RUMAH NGAJI @ RJ JADI PLATFORM SAUDARA BARU RCC DEKATI AL-QURAN
RUMAH NGAJI GERAKKAN GELOMBANG AL-QURAN UNTUK SELAMATKAN UMMAH
Retreat Rumah Ngaji Malaysia
« Sebelum Page1 Page2 Page3 Seterusnya »
PrevSebelumPEWANA BUKA BANYAK RUMAH NGAJI UNTUK ORANG RAMAI DEKATI AL-QURAN
SeterusnyaBAKAT RANCANG BUKA RUMAH NGAJI MANFAATKAN AL-QURAN WAKAFNext
Warisan Ummah Ikhlas Foundation (PPAB-36/2013) Level 1, Bangunan Sinar Harian, No.3, Jalan Renggam 15/5, Off Persiaran Selangor, Seksyen 15, 40200 Shah Alam, Selangor.
03-5101 3635 | 019-382 3635 | 019-380 3635
Facebook Instagram Youtube Twitter
World Quran Hour © 2021 All rights reserved​
Mesej Anda telah berjaya di hantar
WUIF memberikan ruang penyertaan kepada Sahabah AlQuran (SAQ) bersama menghadiri aktiviti-aktiviti di bawah anjuran WUIF.
Kebenaran menyertai aktiviti WUIF adalah tertakluk kepada syarat bahawa SAQ tidak membawa agenda dan unsur-unsur yang menyentuh sensitviti masyarakat.
WUIF tidak memberi jaminan bahawa sebarang penyertaaan SAQ bersamanya dalam apa-apa aktiviti akan mendapat sebarang liputan secara peribadi sama ada kepada individu mahupun kumpulan tertentu.
WUIF akan berusaha memberi sokongan berupa bentuk placard, bookmark sama ada melalui softcopy ataupun bahan bercetak    sekiranya sesuai dan stok bahan-bahan publisiti tersedia semasa program-program yang dijalankan oleh pihak SAQ.
WUIF mempunyai hak untuk berkongsi gambar-gambar SAQ yang menyertai aktiviti atau program bersama WUIF di mana-mana saluran media yang bersesuaian, yang WUIF mempunyai akses terhadapnya.
Penyertaan wakil pihak WUIF dalam sebarang aktiviti SAQ (sekiranya berkaitan) adalah tertakluk kepada kesesuaian masa dan kelapangan wakil-wakil tersebut.
Pihak WUIF mempunyai budibicara untuk berkongsi dengan mana-mana saluran media yang bersesuaian bahan-bahan serta perkongsian oleh SAQ di mana-mana saluran media.
SAQ bersetuju akan menjalankan jalinan kerjasama dengan WUIF dengan membawa prinsip, visi dan misi yang berteraskan panduan al-Quran dan As-Sunnah.
SAQ akan memberikan maklumbalas dan laporan kepada pihak WUIF      berdasarkan sebarang aktiviti dan/atau dapatan dari eksperimen sosial (jika berkaitan) yang dijalankan bertujuan membantumempertingkatkan kualiti penyampaian al-Quran kepada orang awam.
SAQ akan sentiasa menjaga nama baik WUIF dalam setiap aktiviti yang dijalankan di samping berusaha mempamerkan nilai al-Quran di dalam setiap program dan/atau aktiviti yang dijalankan.
SAQ bersedia menyelia dan bertanggungjawab terhadap setiap aktiviti yang dijalankan sama ada dengan atau tanpa kehadiran wakil daripada pihak WUIF.
SAQ akan menjalankan aktivitinya tertakluk kepada kebenaran dan penambahbaikan yang akan dicadangkan oleh WUIF dari semasa ke semasa.
SAQ tidak akan menggunakan bahan serta material yang dihasilkan oleh WUIF untuk sebarang tujuan komersil tanpa persetujuan dan/atau kelulusan pihak WUIF.
SAQ hendaklah menghormati sebarang perjanjian dan/ atau persetujuan yang telah dijalinkan oleh WUIF dengan mana-mana pihak.
SAQ bersedia untuk berbincang dan bekerjasama dengan WUIF pada bila-bila masa demi Misi MengQURANkan Bangsa MengIKHLASkan Ummah melalui berinteraksi dengan al-Quran Baca, Faham dan Amal.
Selain daripada pautan sebagai rujukan dan panduan penganjuran program tahunan SAQ bersama WUIF, SAQ turut digalakkan untuk mendapatkan nasihat serta panduan sebelum menggunapakai nama-nama program yang dianjurkan oleh WUIF, supaya objektif perlaksanaan program oleh SAQ dapat dicapai secara optimum.
Dalam keadaan di mana akad tersebut diingkari, pihak WUIF berhak meneruskan dengan tindakan-tindakan yang sewajarnya yang tidak terkecuali tindakan undang-undang bagi menghalang pengingkaran tersebut dari berterusan.